stanford-oval/wikipedia huggingface dataset:
פיר ופלמה
קריירה

הצמד הוקם ב-2017 ונכנס לתודעה הציבורית בשנת 2020 לאחר שהוציא את השיר "Menneskeforburger" שכבש את המצעדים בדנמרק וזיכה את השניים בחוזה הקלטות בחברת יוניברסל מיוזיק דנמרק.
הצמד נבחר לשמש כנציגי דנמרק באירוויזיון לשנת 2021 עם השיר "Øve os på hinanden" (נתאמן אחד על השני) לאחר ניצחונם בתחרות ה-Dansk Melodi Grand Prix שנערכה ב-6 במרץ 2021. ב-20 במאי 2021, הם ביצעו את השיר בחצי הגמר השני של התחרות וכשלו בניסיונם להעפיל לגמר, לאחר שהגיעו למקום ה-11 עם 89 נקודות.
הערות שוליים

↑  DR, ed. (6 במרץ 2021). "Populær skuespiller om sit overraskende radio-hit: 'Nej, det er ikke en joke'" (בדנית). {{cite web}}:  (עזרה)
↑  "Denmark warms to Fyr & Flamme". Eurovision.tv. 6 במרץ 2021. נבדק ב-6 במרץ 2021. {{cite web}}:  (עזרה)
| --- | --- |
בקרת זהויות :  ISNI: 0000 0005 0296 6543  MusicBrainz: 119a384e-debf-4691-ab3e-0a0f1aba232f  VIAF: 5783163709973329700004   WorldCat (עם VIAF): 5783163709973329700004
פי. ג'יי. קרליסימו

| --- | --- |

קרליסימו בשנת 2015
 לידה:  30 במאי 1949 (בן 75) סקרנטון, פנסילבניה, ארצות הברית
 עמדה:  מאמן
 גובה:  1.85 מטרים
 מכללה:  אוניברסיטת פורדהאם
 קבוצות כמאמן
 1971–1975 1975–1976 1976–1982 1982–1994 1994–1997 1997–1999 2002–2007 2007–2009 2010–2011 2011–2012 2012–2013:  אוניברסיטת פורדהאם (עוזר) מכללת ניו המפשייר מכללת וגנר אוניברסיטת סיטון הול פורטלנד טרייל בלייזרס גולדן סטייט ווריורס סן אנטוניו ספרס (עוזר) סיאטל/אוקלהומה סיטי ת'אנדר טורונטו ראפטורס (עוזר) ניו ג'רזי/ברוקלין נטס (עוזר) ברוקלין נטס
פיטר ג'ון "פי. ג'יי." קרליסימו (באנגלית: Peter John "P. J." Carlesimo; נולד ב-30 במאי 1949) הוא מאמן כדורסל אמריקאי. בין השנים 1975–1994 אימן קבוצות שונות מליגת המכללות האמריקאית, ומאז שנת 1994 משמש לסירוגין כעוזר מאמן וכמאמן ראשי בליגת ה-NBA.
זכה במדליית הזהב כעוזר מאמן של "נבחרת החלומות" בטורניר הכדורסל של אולימפיאדת ברצלונה (1992). מוזכר לעיתים קרובות בשל מעורבותו בעימות עם שחקנו בגולדן סטייט ווריורס, לטרל ספריוול, אשר ניסה לחנוק אותו במהלך אימון הקבוצה בשנת 1997.
קריירת אימון בליגת המכללות

בשנת 1971, לאחר 4 שנים כשחקן קבוצת הכדורסל של אוניברסיטת פורדהאם שבניו יורק, מונה קרליסימו לעוזר מאמן בקבוצה. בשנת 1975 מונה למאמן הראשי של קבוצת מכללת ניו המפשייר, ושנה לאחר מכן עבר לאמן את קבוצת מכללת וגנר אשר בסטטן איילנד.
בין השנים 1982–1994 אימן קרליסימו את קבוצת הכדורסל של אוניברסיטת סיטון הול אשר על יד ניוארק, ניו ג'רזי. בעונת 1987/1988 העפילה הקבוצה לראשונה בתולדותיה לטורניר אליפות המכללות, אך הודחה בסיבוב השני מול אוניברסיטת אריזונה אותה הובילו שון אליוט וסטיב קר. בעונת 1988/1989 הפתיעה סיטון הול כאשר העפילה לפיינל פור אליפות המכללות, ואף גברה במשחק חצי הגמר על אוניברסיטת דיוק העדיפה, בה שיחקו כריסטיאן לייטנר, דני פרי וקווין סניידר. במשחק הגמר הפסידה קבוצתו של קרליסימו מול אוניברסיטת מישיגן של גלן רייס, לאחר הארכה, בתוצאה 79–80. בעונת 1990/1991 הודחה סיטון הול בשלב רבע הגמר, ובעונה העוקבת הודחה בשמינית הגמר כשהפסידה מול אוניברסיטת דיוק – אשר הייתה בדרכה לזכייתה השנייה ברציפות בטורניר. לאורך תקופתו בסיטון הול רשמה הקבוצה מאזן כולל של 212 ניצחונות ו-166 הפסדים (56.1%).
נבחרת ארצות הברית

בקיץ 1990 לקח חלק באליפות העולם בכדורסל 1990 כעוזר של מאמן נבחרת ארצות הברית, מייק ששבסקי. הנבחרת, אשר הורכבה כולה משחקני מכללות, סיימה את הטורניר במקום השלישי לאחר שהפסידה מול נבחרת יוגוסלביה במשחק חצי הגמר. השחקנים הבולטים של הנבחרת היו קני אנדרסון מג'ורג'יה טק ואלונזו מורנינג מאוניברסיטת ג'ורג'טאון.
בטורניר הכדורסל של אולימפיאדת ברצלונה (1992) היה קרליסימו אחד משלושת עוזרי המאמן של צ'אק דיילי, לצד ששבסקי ולני וילקינס. "נבחרת החלומות" כללה אז לראשונה שחקנים פעילים מליגת ה-NBA, וזכתה במדליית הזהב לאחר שניצחה בכל שמונת משחקיה בהפרש ממוצע של כ-44 נקודות. בשנת 2010 הוצגה הנבחרת כולה כחברה בהיכל התהילה של הכדורסל, ובשנת 2017 הונצחה גם בהיכל התהילה של פיב"א.
קריירת אימון ב-NBA > פורטלנד טרייל בלייזרס

לקראת עונת 1994/1995 מונה קרליסימו למאמן הראשי של פורטלנד טרייל בלייזרס מליגת ה-NBA, במקומו של ריק אדלמן. במהלך אותה עונה העבירה פורטלנד את כוכב הקבוצה קלייד דרקסלר ליוסטון במטרה להתחיל בבנייה מחדש, אך גם בהיעדרו המשיכו הטרייל בלייזרס להציג יכולת טובה וסיימו את העונה במקום השביעי באזור המערבי. בכל 3 עונותיו כמאמן הקבוצה הודחה פורטלנד בסיבוב הפלייאוף הראשון, ורשמה מאזן כולל של 137 ניצחונות ו-109 הפסדים (55.7%).
קריירת אימון ב-NBA > גולדן סטייט ווריורס

בקיץ 1997 פוטר מתפקידו בפורטלנד ומונה למאמנה של גולדן סטייט ווריורס, גם הפעם כמחליפו של ריק אדלמן. כחודש לאחר תחילת עונת 1997/1998, ב-1 בדצמבר 1997, התפתח עימות בין קרליסימו לבין כוכב הקבוצה לטרל ספריוול במהלך אימון של הקבוצה. בעקבות הערה של קרליסימו על קבלת ההחלטות של ספריוול, ניגש אליו השחקן, איים שיהרוג אותו וחנק את צווארו במשך כ-10 שניות עד שמשכו אותו יתר השחקנים ועוזרי המאמן. לאחר שהתקלח חזר ספריוול אל המאמן וחבט בפניו לפני שתפסו אותו עוזרי המאמן בשנית. בעקבות האירוע הושעה ספריוול מהליגה עד לסיום אותה עונה, ולא חזר לשחק בקבוצה.
בשתי עונותיו הראשונות של קרליסימו כמאמן הקבוצה רשמה גולדן סטייט מאזן ניצחונות שלילי 40–92 (30.3%), ולאחר שפתחה את עונת 1999/2000 עם מאזן 6–21 פוטר מתפקידו.
קריירת אימון ב-NBA > סן אנטוניו ספרס (עוזר)

בין השנים 2002–2007 שימש כעוזרו של גרג פופוביץ' בסן אנטוניו ספרס, וזכה עם הקבוצה ב-3 אליפויות NBA בעונות 2003, 2005 ו-2007. לאורך תקופתו עם הספרס שיתף פעולה בצוות האימון עם מאמנים רבים אשר הפכו בהמשך למאמנים ראשיים ב-NBA, כגון מייק בראון, מייק בודנהולצר וברט בראון.
קריירת אימון ב-NBA > סיאטל/אוקלהומה סיטי

לקראת עונת 2007/2008 מונה למאמן סיאטל סופרסוניקס, אשר באותו הקיץ נפרדה מכוכביה ריי אלן ורשארד לואיס, וצירפה את שני שחקני הרוקי המבטיחים קווין דוראנט וג'ף גרין. באותה עונה זכה דוראנט בתואר רוקי השנה ב-NBA לאחר שקלע 20.3 נקודות בממוצע למשחק, אך הקבוצה הצעירה סיימה במקום האחרון באזור המערבי עם מאזן 20–62, שהיה הגרוע בתולדות הסופרסוניקס. בעונה העוקבת עבר המועדון לאוקלהומה סיטי, כך שקרליסימו היה באופן רשמי המאמן הראשון בתולדות "אוקלהומה סיטי ת'אנדר". לאחר 13 משחקים בעונת 2008/2009, מתוכם ניצחו הת'אנדר באחד בלבד, פוטר קרליסימו מתפקידו והוחלף על ידי עוזרו סקוט ברוקס.
קריירת אימון ב-NBA > טורונטו ראפטורס (עוזר)

בעונת 2010/2011 שימש כעוזרו של ג'יי טריאנו בטורונטו ראפטורס.
קריירת אימון ב-NBA > ברוקלין נטס

בתחילת עונת 2011/2012 הצטרף לצוות האימון של אייברי ג'ונסון בניו ג'רזי נטס, ולאחר כעונה וחצי החליף אותו כמאמן הראשי של הקבוצה. עד לסיום עונת 2012/2013 רשמו הנטס מאזן חיובי 35–19 תחת קרליסימו (לאחר פתיחת עונה של 14–14), והעפילו לפלייאוף לראשונה מזה 6 עונות. בסיבוב הפלייאוף הראשון הודחה הקבוצה על ידי שיקגו בולס, ובסיומו עזב קרליסימו את הקבוצה.
הערות שוליים

1 2  סטטיסטיקות האימון של קרליסימו ב-NBA, באתר basketball-reference.com
1 2  נבחרת ארצות הברית בכדורסל 1992, באתר USA Basketball
1 2  על מקרה החניקה וההשלכות שלו, באתר ESPN
↑  פי. ג'יי. קרליסימו, באתר היכל התהילה של מכללת וגנר
↑  סטטיסטיקות המשחק בין סיטון הול לאריזונה, באתר sports-reference.com
↑  סטטיסטיקות המשחק בין סיטון הול לדיוק, באתר sports-reference.com
↑  סטטיסטיקות המשחק בין סיטון הול למישיגן, באתר sports-reference.com
↑  סטטיסטיקות האימון של קרליסימו בליגת המכללות, באתר sports-reference.com
↑  עמוד הנבחרת, באתר היכל התהילה של הכדורסל
↑  ה"דרים טים" מוצגת בהיכל התהילה של פיב"א, באתר הרשמי, 23 באוגוסט 2017
↑  קרליסימו יחזור לאמן את הסופרסוניקס, באתר ESPN,‏ 2 במאי 2008
↑  הת'אנדר מפטרים את קרליסימו, באתר bleacherreport.com,‏ 22 בנובמבר 2008
↑  קרליסימו מצטרף לצוות האימון של הראפטורס, באתר ESPN,‏ 1 ביוני 2010
↑  קרליסימו מקודם לעמדת מאמן הנטס, באתר Yahoo!,‏ 27 בדצמבר 2012
↑  הנטס לא ישאירו את קרליסימו, באתר ESPN,‏ 6 במאי 2013
פידס

| --- | --- |

 מדינה:  הונגריה
 מנהיגים:  ויקטור אורבן
 תקופת הפעילות:  1988–הווה (כ־36 שנים)
 אידאולוגיות:  שמרנות, סמכותנות, אירוסקפטיות, לאומיות
 מטה:  בודפשט
 מיקום במפה הפוליטית:  ימין
 ארגונים בינלאומיים:  מפלגת העם האירופית
 צבעים רשמיים:  כתום
 נציגויות בפרלמנטים
 האספה הלאומית:  117 / 199
 הפרלמנט האירופי:  11 / 22
 www.fidesz.hu
פידס – הברית האזרחית ההונגרית (בהונגרית: Fidesz – Magyar Polgári Szövetség), או בקיצור פידס, היא מפלגת ימין שמרנית בהונגריה. זוהי המפלגה הגדולה ביותר בהונגריה, ומחזיקה בשלטון מאז שנת 2010.
שמה המקורי "פידס" הוא קיצור של "Fiatal Demokraták Szövetsége  - "ברית הצעירים הדמוקרטים". בשנת 1995 הוסיפה המפלגה לשמה הקודם את השם (Magyar Polgári Párt) - המפלגה האזרחית ההונגרית. החל משנת 2003 היא הפכה ל"פידס - הברית האזרחית ההונגרית".
היסטוריה

המפלגה נוסדה כארגון אנטי-קומוניסטי בשנת 1988, בעיקר על ידי סטודנטים שנפגשו בקבוצות חשאיות. היא התחזקה במהלך השנים, עד שעלתה לשלטון בבחירות שנערכו בשנת 1998. בשנת 2002 הפסידה בבחירות למפלגה הסוציאליסטית.
משנת 2006 מפלגת העם הנוצרית רצה במשותף עם פידס ומהווה למעשה מפלגת לוויין שלה.
בבחירות בשנת 2022 ניצחה המפלגה בראשות ויקטור אורבן, עם 54.18% מהקולות, וקיבלה את נתח הקולות הגבוה ביותר של כל מפלגה מאז נפילת הקומוניזם ב-1989.
מושבים בפרלמנט

| שנה | # קולות בסיבוב ראשון |  % מסך הקולות | #קולות בסיבוב שני |  % מסך הקולות | # מושבים | +/– |
| --- | --- | --- | --- | --- | --- | --- |

| 1990 | 439,481 | 8.95 | 63,064 | 1.85 | 22 / 386 | חדש |
| 1994 | 379,295 | 7.02 | 29,321 | 0.69 | 20 / 386 |  1 |
| 1998 | 1,263,522 | 28.1 | 609,187 | 38.8 | 148 / 386 |  128 |
| 2002 | 2,306,763 | 41.0 | 2,196,524 | 49.9 | 164 / 386 |  40 |
| 2004 | 2,272,979 | 42.0 | 1,511,176 | 46.6 | 168 / 386 |  24 |
| 2010 | 2,706,292 | 52.7 | 620,138 | 53.8 | 227 / 386 |  99 |
| 2014 | 2,264,780 | 45.0 |  |  | 117 / 199 133 מתוך 199 |  |
| 2018 | 2,824,647 | 49.6 |  |  | 117 / 199 |  |
| 2022 |  |  |  |  | 136 / 195 |  |
1 2  בשנת 2014 ירד מספר חברי הפרלמנט מ-386 ל-199. כמו כן מאותה השנה לא נערך הסיבוב השני של הבחירות
מנהיגים

1993–2000: ויקטור אורבן, המכהן כיום כראש ממשלת הונגריה.
2000–2001: לאסלו קובר, המשמש כיום כיו"ר האספה הלאומית מטעם המפלגה.
2001–2002: זולטאן פוקורני, המשמש כיום כראש עיריית הג'ווידק (Hegyvidék).
2002–2003: יאנוש אדר, המכהן כיום כנשיא הונגריה.
משנת 2003 עד היום עומד ויקטור אורבן בראשות המפלגה.
הערות שוליים

| --- | --- |
בקרת זהויות :  BIBSYS: 1512647520287  GND: 5107658-5  ISNI: 0000 0001 0671 0044  LCCN: n2002097602  NKC: ko2015860625  SUDOC: 067639216  VIAF: 147943512   WorldCat (עם VIAF): 147943512 
ערך זה הוא קצרמרבנושא מפלגות ובנושא הונגריה. אתם מוזמנים לתרום לוויקיפדיה ו.
פלאש איירליינס

פלאש איירליינס (Flash Airlines) הייתה חברת שכר מצרית שהפעילה טיסות למרכז ומערב אירופה. בסיסה היה נמל התעופה הבינלאומי שארם א-שייח', ומטה ההנהלה שלה בקהיר.
תולדות החברה

החברה הוקמה בשנת 1995 בשם הליופוליס איירליינס, ובשנת 1996 היא קיבלה את אישור הרשויות. בתחילת דרכה הפעילה החברה מטוסי איירבוס A310, בואינג 737-3Q8, ומקדונל דאגלס MD-83. בשנת 2000 נרכשה הליופוליס איירליינס על יד קבוצת התיירות פלאש, שמכרה את מטוסי האיירבוס והמקדונל דאגלס, ונשארה עם מטוס בואינג 737-300 אחד. בשנת 2002 היא רכשה מטוס נוסף מדגם זה.
בשנת 2002 ערך המשרד הפדרלי לתעופה אזרחית השווייצרי ביקורת פתע במטוס החברה בעל הרישום SU-ZCF. בבדיקה התגלה כי אין מסכות חמצן בתא הטייס, וכי מכלי הדלק ורכיבים בקוקפיט אינם תקינים. מספר ימים לאחר מכן, נאסר על החברה לטוס בשמי שווייץ ופולין. החברות הנורווגיות עימם הייתה בקשרי מסחר, ביטלו את החוזים עם פלאש.
בשנת 2004 התרסקה טיסה 604 של החברה. הטיסה בוצעה במטוס בעל הרישום SU-ZCF, בו ערכו השווייצרים שנתיים קודם לכן בדיקות. התקרית החמורה בה נהרגו כל 148 נוסעים ואנשי הצוות, גרמה לחברה לפשוט את הרגל מספר חודשים לאחר מכן.
פקרנה

| פקרנה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: Hystricognatha
משפחה:: דינומיסיים
סוג:: Dinomys
מין:: פקרנה
שם מדעי
 Dinomys branickii ‏פטרס, 1873
תחום תפוצה


פקרנה (שם מדעי: Dinomys branickii) הוא מין של מכרסם ענקי החי בדרום אמריקה ומקורב למכרסם הפרהיסטורי הגדול ביותר - הג'וספורטיגסי. כיום הפקרנה הוא המין היחיד ששרד במשפחת הדינומיסיים.
מאפיינים

תפוצתו של הפקרנה היא רק ביערותיה של דרום אמריקה ולמרגלות הרי האנדים במדינות ונצואלה, קולומביה ומערב בוליביה (שם הוא נמצא בעיקר בפארק הלאומי פוטקטה). הוא נראה ענקי ומגושם יחסית למכרסם ומשקלו מגיע עד 15 ק"ג ואורכו ל-79 ס"מ.
הפקרנה הוא חיה לילית וצמחונית שחיה בקבוצות קטנות המשוטטות ביערות בחיפוש אחר מזון. צבעו חום מפוספס והוא מאוד מזכיר בצבעיו ובצורתו את פקת השפלה (Cuniculus paca) החיה באותו אזור והיא קרובת משפחתו הכי קרובה.
מצב שימור הפקרנה הוא ללא חשש אך הוא חשוף לפגיעה בעיקר עקב הרס היערות בהם הוא חי.
הערות שוליים

↑  פקרנה באתר הרשימה האדומה של IUCN
עטלף כותפות פרנקוט

| עטלף כותפות פרנקוט |
| --- | --- |
 איור של עטלף כותפות פרנקוט
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי עטלפי פרי
משפחה:: עטלפי פרי
סוג:: עטלף כותפות מדומה
מין:: עטלף כותפות פרנקוט
שם מדעי
 Epomops franqueti ‏טומס, 1860
תחום תפוצה


עטלף כותפות פרנקוט (שם מדעי: Epomops franqueti) הוא מין של עטלף מהסוג עטלף כותפות מדומה החי באפריקה הטרופית במדינות: אנגולה, בנין, קמרון, הרפובליקה המרכז-אפריקאית, הרפובליקה הדמוקרטית של קונגו, הרפובליקה של קונגו, חוף השנהב, גאנה, ניגריה, רואנדה, דרום סודאן, טנזניה, טוגו, גבון, אוגנדה, זמביה ונראה שגם בגינאה המשוונית.
בית גידול

עטלף כותפות פרנקוט חי ביערות יבשים סובטרופיים או טרופיים, יערות מנגרובים סובטרופיים או טרופיים, ביצות סובטרופיות או טרופיות, סוואנה יבשה ויער גשם טרופי כמו אגן הקונגו.
טקסנומיה

עטלף כותפות פרנקוט תואר לראשונה בידי החוקר רוברט פ. טומס בשנת 1860 על ידי דגימה שנלקחה מגבון.
מאפיינים

אורך הראש והגוף של עטלף זה עד 18 סנטימטרים וצבעו חום, צבע הכותפות צהוב וצבע הבטן לבן.
לזכר הבוגר יש תיבת קול שנועדה לתקשר עם עטלפים אחרים מבני מינו.
אפשר לשמוע את קריאות העטלף עד למרחק של קילומטר אחד.
עטלף כותפות פרנקוט ניזון כמו קרוביו מפירות, צוף פרחים ועלי כותרת. העטלף משמיע רעשים בעת האכילה.
המורפולוגיה של הגולגולת מותאמת לחילוץ עיסת פרי ומיץ: העטלף מכניס את הפרי בשלמותו לפה בסיוע הידיים ואחת מהרגליים, ואז מנקב אותו בו זמנית עם הטוחנות והניבים ולוחץ אותו בחוזקה עם הלשון על הרכסים המשוננים בחיך העליון; בדרך זו, העטלף סוחט את המיץ עד תום ולאחר מכן בולע את העיסה הרכה. לאחר כמה סחיטות, נותרת בפה עיסת סיבים בצורת גלולה שאותה העטלף יורק החוצה. עצים שעליהם המין יושן מזוהים לעיתים קרובות בזכות מסה גדולה של גלולות יבשות שזרוקות על האדמה סביבו.
רבייה

תקופת ההיריון של עטלף כותפות פרנקוט נמשכת עד חצי שנה ובסופה נולד וולד יחיד במשקל 20 גרמים.
יש שתי עונות רבייה מדי שנה, וההמלטות מקבילות לעונות הגשמים. במהלך עונת הרבייה, הזכרים מתקבצים בזירת חיזור ומנסים להרשים את הנקבה במצג משולב של קול, ריח ואותות חזותיים. הם זוקפים מעלה את הכותפות הלבנות שלהם ומפיצים דרכם ריח עז לכל עבר, נוסף על השמעת שירי חיזור רמים שנשמעים כמו קריאות עורב ועשויים להימשך מספר שעות במהלכם מופקים אלפי קריאות רעשניות שנשמעות למרחק קילומטר וחצי. ההיריון נמשך 6 חודשים והגור יונק מאימו במשך 3 חודשים. הנקבות מגיעות לבגרות בגיל 6 חודשים והזכרים בגיל 11 חודשים. תוחלת החיים 21–30 שנים.
שימור

עטלף כותפות פרנקוט מסווג על ידי הרשימה האדומה של IUCN במצב השימור ללא חשש בשל אוכלוסייה גדולה ונוכחות באזורים מוגנים רבים.
הערות שוליים

↑  עטלף כותפות פרנקוט באתר הרשימה האדומה של IUCN
פטר קלנר

פטר קלנר

תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
פטר קלנר (בצ'כית: Petr Kellner; ‏20 במאי 1964, צ'סקה ליפה (אנ') – 27 במרץ 2021, אלסקה) היה איש עסקים ומיליארדר צ'כי. בעת מותו בהתרסקות מסוק באלסקה, נחשב קלנר לאיש העשיר ביותר בצ'כיה, כמייסד ומחזיק הרוב המוחלט (98.93%) בבעלות קבוצת ההשקעות PPF (אנ'), שהעניקה לו (נכון לנובמבר 2020) שווי נקי של 19 מיליארד דולר.
פראנס קולטור

| --- | --- |

סמלה הנוכחי של התחנה
 פרטי התחנה
 סוג:  תחנת רדיו ציבורית
 שפה:  צרפתית
 מדינה:  צרפת
 בעלות:  רדיו פראנס
 תקופת הפעילות:  מ-1945 
 אזורי קליטה ותדרים
 אזור קליטה:  פריז
 נקלט בתדר:  93.5 MHz
 https://www.franceculture.fr/
פראנס קולטור (בצרפתית: France Culture) היא תחנת רדיו ציבורית צרפתית המהווה חלק מ-"רדיו פראנס" (תאגיד הרדיו הציבורי הצרפתי). תוכניית התחנה מורכבת ממגוון רחב של תוכניות בעלות תמות היסטוריות, פילוסופיות, סוציו-פוליטיות ומדעיות. (כולל דיבייטים, דיונים, וכתבות דוקומנטריות), ונוסף על כך גם מחזות רדיו, תוכניות ניסיוניות, ותוכניות בנושאים ספרותיים. התחנה משודרת בכל צרפת בתדר FM וגם נגישה באינטרנט.
היסטוריה

פראנס קולטור נוסדה ב-1945 כ"Programme National" כחלק מתאגיד השידור הציבורי הצרפתי (RTF). התחנה שינתה את שמה ל"פראנס 3" ב-1958 ול-"RTF Promotion" ב-1963. התחנה אימצה את שמה הנוכחי מאוחר יותר באותה שנה. Programme National במקור הייתה אחראית לשידור מרבית המוזיקה הקלאסית מתוך כל רשת הרדיו הציבורי הצרפתי. עם זאת, מאז היווסדות תחנת הרדיו הייחודית לכך ב-1953 - "פראנס מוזיק", פראנס קולטור הפכה להיות תחנת רדיו המורכבת מתוכניות דיבור במקום מוזיקה באופן כמעט מוחלט.
פקרודין עלי אחמד

פָקְרוּדִין עָלִי אַחְמֶד (בהינדי: फ़ख़रुद्दीन अली अहमद, באסאמית: ফখৰুদ্দিন আলী আহমেদ;‏ 13 במאי 1905 – 11 בפברואר 1977) היה מדינאי ועורך דין הודי, אשר שירת בתפקיד נשיא הודו החמישי בין השנים 1974–1977. פקרודין היה הנשיא המוסלמי השני של הודו והנשיא השני שנפטר בעודו בתפקיד.
ביוגרפיה

פקרודין נולד בדלהי, הראג' הבריטי, בשנת 1905, בנו של דוקטור לרפואה שהיגר עם משפחתו מאזור אסאם (צפון-מזרח הודו). בשביל לימודים גבוהים עבר פקרודין לממלכה המאוחדת ולמד היסטוריה ומשפטים באוניברסיטת קיימברידג'. בשנת 1927 שב להודו לאחר הכשרה בעריכת דין. בשנת 1935 קישוריו הביאו להיבחרו להיות חבר ברשות המחוקקת האזורית של אסאם. בשנת 1938 מונה בנוסף לכך להיות שר האוצר של הרשות המחוזית של אסאם.
בעודו בתפקיד הוא ביצע סדרת שינויים בחלוקת המיסים והביא למערכת איסוף מס אמינה יותר מזאת אשר קדמה לה. פקרודין היה חבר במפלגת הקונגרס הלאומי ההודי, אשר קראה להקים מדינה הודית ריבונית ומאוחדת. כאשר החלה מלחמת העולם השנייה התנגדו במפלגה להשתתפות הודו במאבק, מה שהביא להתנגשות עם צורכי האימפריה הבריטית והממשל הבריטי בהודו. בתגובה אסר הממשל מספר חברים במפלגה, בהם גם פקרודין, ששוחרר שנה מאוחר יותר.
לאחר ששוחרר הוא נאסר פעם נוספת למשך שלוש וחצי שנים עד אפריל 1945, לקראת סוף המלחמה. בשנת 1946 הוא מונה לנציג הכללי של אסאם, תפקיד שהחזיק בו במשך שש שנים, גם לאחר עצמאות הודו מידי האימפריה הבריטית וחלוקת הודו. לאחר קדנציה בפוליטיקה הלאומית הוא שב לפוליטיקה המחוזית של אסאם. זאת עד אשר ראש ממשלת הודו, אינדירה גנדי, קראה לו להצטרף לקבינט הראשון שלה בינואר 1966. במסגרת פועלו בממשלה פעל לשפר את החינוך, התעשייה והחקלאות.
פקרודין מונה לנשיא הודו בשנת 1974, הנשיא המוסלמי השני לאחר זקיר חוסיין. לבקשתה של ראש הממשלה גנדי הכריז פקרודין על מצב חירום במדינה אשר נמשך למשך יותר משנה וחצי עקב "הפרעה פנימית" (ראו מצב החירום בהודו). הדבר נבע עקב סדרת משברים, כגון משבר האנרגיה העולמי ושנת בצורת קשה אשר פגעה באוכלוסייה החקלאית של הודו. מצב חירום זה העניק סמכויות נוספות לממשל ההודי ופקרודין במסגרתו קיבל סמכות עליונה על הכוחות המזוינים של הודו. פקרודין נותר נשיא עד מותו בפברואר 1977, עקב התקף לב.
נילאם סנג'יווה רדי מונה לנשיא החדש.
ראו גם

אינדירה גנדי
אסלאם בהודו
מצב החירום בהודו
פלוגת ההובלה 462

פלוגת הובלה 462 המוכרת גם כ"יחידת ההובלה 462", "יחידת תובלה 462" ו"יחידת הנהגים 462" כללה חיילים יהודיים מארץ ישראל ששרתו במסגרת הצבא הבריטי במלחמת העולם השנייה.
תולדות הפלוגה

פלוגת ההובלה 462 הוקמה באפריל 1942 תחת פיקודו של ישראל בוגנוב. שלד היחידה הורכב מחיילים ותיקים מפלוגת ההובלה 179, שנמנו עם ותיקי מתנדבי היישוב לצבא הבריטי במלחמת העולם השנייה ואליהם נוספו מגויסים חדשים.
הפלוגה הופעלה לראשונה במסגרת המערכה במדבר המערבי בבניית קו הביצורים באל-עלמיין במדבר המערבי, בלוב. ביוני 1942 היא נשלחה לביירות שבלבנון. כישלונות הצבא הבריטי במדבר המערבי גרמו לכך שפלוגת ההובלה חזרה לקו ההגנה של אל-עלמיין. היא הובילה חטיבה אוסטרלית מסוריה למצרים, כתגבורת לארמייה השמינית של הצבא הבריטי באל-עלמיין, במערב מצרים. היא השתתפה עם המחנה השמיני בקרבות הבלימה נגד הצבא הגרמני בראשות פלדמרשל ארווין רומל. לאחר המתקפה הבריטית על הצבא הגרמני, בקרב אל-עלמיין השני בסוף אוקטובר 1942, המשיכה פלוגת ההובלה עם הצבא ללוב.
פלוגה 462 הייתה הפלוגה הארץ-ישראלית הראשונה שעמדה להשלח לנחיתה באירופה. ב-24 באפריל 1943 - אחרי חג הפסח יצאה מנמל אלכסנדריה שבמצרים לאי מלטה שיירה של כ-30 אניות נושאות ציוד, דלק וחיילי עזר כהכנה לקראת פלישת בעלות הברית לסיציליה. בראש השיירה הפליגה האונייה ארינפורה (Erinpura), שנשאה את חיילי הפלוגה ואת ציודם. במהלך ההפלגה, ב-1 במאי, שיירת האוניות, 27 במספר, שנשאה חיילים של הצבא הבריטי, אותרה על ידי מטוס סיור גרמני. הטייס הזעיק מטוסי קרב, אשר הגיעו לעת ערב. האונייה נפגעה פעמיים ושקעה תוך כ-4 דקות. 139 מחיילי הפלוגה נספו ורבים נפצעו.
זמן קצר קודם להפלגתם חתמו החיילים הנשואים על גט על תנאי, שהתממש עם טביעתם.
הניצולים הוחזרו לטריפולי ולבנגאזי, ומשם נשלחו לחופשה בארץ ישראל. ביולי 1943 הוקמה הפלוגה מחדש, וזו התארגנה בסרפנד, קיבלה מתגייסים חדשים ושחררה את אלה שלא התאוששו מן האסון. בסוף יולי 1943 חזרה הפלוגה למצרים. בספטמבר 1943 היא נשלחה לאיטליה ונחתה בראש החוף בסלרנו שמדרום לנאפולי. שם פעלה בפריקת ציוד לרציפים והובלת דלק ותחמושת לחזית. לאחר כחודשיים השתלבה בפעולה בחזית ואנשיה השתתפו במבצעים בחזית איטליה עד סוף המלחמה ואפילו השתתפו בליווי המשלחת הצבאית הבריטית לחתימת חוזה הכניעה עם גרמניה הנאצית.
כיוון שהייתה פלוגה של מתנדבים ותיקים, הייתה זו הפלוגה העברית הראשונה שפורקה באוגוסט 1945. וותיקי היחידה שוחרו משירות ואילו המגויסים החדשים הועברו ברובם לפלוגת הובלה 468.
החבורה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כונתה במספר שמות שונים בהן "יחידת הצללים". מתוך פעילי היחידה, התגבשה קבוצה בהנהגת הרס"פ אליהו כהן ומאוחר יותר בהנהגת שלהבת פריאר, ישראל ליברטובסקי, מאיר דודזון, יוחנן זייד, יחיאל נדב, ועמרם בן צבי.[דרוש מקור] קבוצה זו כונתה "החבורה". אנשיה השתתפו באיתור יהודים והגשת עזרה ראשונית להם. החבורה, שמימנה את רוב פעילותה ממשכורות חבריה, הקימה נקודת הכשרה צבאית לפליטים היהודים הצעירים ב"מג'נטה" ליד מילאנו והייתה אחראית לתחזוקתה ולהדרכתה. וארגנה את עלייתם הבלתי לגאלית לארץ.
בנוסף אספו אנשי החבורה בראשות ליברטובסקי כלי נשק ואחסנו אותם בווילה פג'רה, ליד מג'נטה שבאזור מילאנו.
הנצחה

בבית הקברות הצבאי שבהר הרצל בירושלים הוקמה אנדרטת האונייה ארינפורה לזכר חיילי הפלוגה שנספו בטביעת האונייה ארינפורה. האנדרטה היא דמוית אונייה ולידה בריכת מים שבקרקעיתה חקוקים שמות הנופלים שמקום קבורתם לא נודע. על האנדרטה חרוט הפסוק מתהילים:
אָמַר אֲדֹנָי מִבָּשָׁן אָשִׁיב, אָשִׁיב מִמְּצֻלוֹת יָם.
טקס זיכרון שנתי ביום השנה לטביעת האונייה, כ"ז בניסן, שהוא יום הזיכרון לשואה ולגבורה, נערך במקום מדי שנה עד שנת 2015. בשנת 2016 הטקס שולב בטקס ההנצחה של כלל מתנדבי היישוב במלחמה. שבט מודיעין של תנועת הצופים בירושלים עורך מדי שנה את טקס יום הזיכרון לחללי מערכות ישראל סביב אנדרטת האונייה.
ראו גם

מתנדבי היישוב לצי המסחרי המגויס
מתנדבי היישוב לצי המלכותי הבריטי
הערות שוליים

↑  ראו הערת שוליים מס' 1 בערך ארינפורה
| התנדבות היישוב לצבא הבריטי במלחמת העולם השנייה |
| --- | --- | --- |
| כללי | התנדבות היישוב לצבא הבריטי • היישוב במלחמת העולם השנייה • הבריגדה היהודית • לוי בנימין - מפקד הבריגדה • הפלמ"ח • צנחני היישוב • מתנדבי היישוב לצי המלכותי הבריטי • שבויי היישוב במלחמת העולם השנייה • הרבנים הצבאיים • אות ההתנדבות |  |
| היחידות | פלוגת ההובלה 462 • פלוגת הנדסה 745 ("סולל בונה") • מתנדבי היישוב בחיל החפרים  •  מתנדבי היישוב בבאפס • הרגימנט הארץ-ישראלי • חיל העזר לנשים • פלוגת מובילי המים 148 • יחידת הקומנדו 51 • קבוצת החקירה המיוחדת |  |
| אתרים | פיוג'י • טרוויזיו • בריזיגלה • המערכה על נהר סניו • בית הקברות הצבאי ברוונה |  |
| אישים | משה שרת • יוסף אלמוגי • יצחק בן-אהרן • מרדכי מקלף • עזר ויצמן • חיים הרצוג • אהרן רמז • חיים לסקוב • מאיר זורע • שלמה שמיר |  |
ראו גם פורטל היישוב
החבורה - איטליה - שיירת מעפילים
אנדרטת האניה ארינפורה בבית הקברות הצבאי בהר הרצל
פולין מוראן

| --- | --- |
אין תמונה חופשית
 לידה:  26 באוגוסט 1947 (בת 77) בלקפול, הממלכה המאוחדת 
 מדינה:  הממלכה המאוחדת הממלכה המאוחדת
 תקופת הפעילות:  מ-1973 
 מקום לימודים:  האקדמיה המלכותית לאמנות הדרמה (1972) 
 פרופיל ב-IMDb
 
פולין מוראן (באנגלית: Pauline Moran; נולדה ב-26 באוגוסט 1947) היא שחקנית, מגישה ואסטרולוגית בריטית. היא ידועה בעיקר מהופעתה בתפקיד מיס למון בסדרת הטלוויזיה הבריטית "פוארו" המבוססת על ספריה של אגאתה כריסטי.
מוראן נולדה בעיר בלקפול שבלנקשייר. היא למדה משחק בבתי ספר אחדים בהם התיאטרון הלאומי לנוער והאקדמיה המלכותית לאמנות הדרמה. מאז 1987 היא אסטרולוגית מקצועית. על אף שהיא בעיקר שחקנית תיאטרון, מוראן הופיעה בסרטי קולנוע אחדים כגון "The Good Soldier" (מ-1981), "האישה בשחור" (1989), ו"כאוס בגני ורסאי" (2014). ב-1983 שיחקה מוראן בסדרת הטלוויזיה "The Cleopatras". בין 1965 ל-1979 ניגנה בגיטרה בס בלהקה בשם "The She Trinity" שכללה נשים בלבד.